PRIMĂRIA  MUNICIPIULUI TIMIŞOARA                                                              AVIZAT:

SERVICIUL ADMINISTRARE FOND FUNCIAR                                               PRIMAR,

Nr. ___________________________                                          GHEORGHE  CIUHANDU






R E F E R A T
privind  înaintarea către  Guvernul României a propunerii de emitere a unei  Hotărâri de Guvern privind trecerea suprafeţei de 60 ha  teren din domeniul privat al statului şi din administrarea Agenţiei Domeniilor Statului în domeniul privat al municipiului Timişoara şi în administrarea Consiliului Local al municipiului Timişoara


În cadrul şedinţei din data de 20 martie 2007, Comisia judeţeană pentru stabilirea dreptului de proprietate privată asupra terenurilor - Timiş a analizat Adresa Comisiei municipale de fond funciar nr. SC2007 – 3835/15.02.2007, înregistrată la I.P. – J.T. sub nr. 2546/16.02.2007. Prin această adresă, Comisia municipală a revenit la adresele anterioare şi a solicitat sprijinul Comisiei judeţene  în vederea asigurării necesarului de teren pentru acoperirea deficitului de teren existent la nivelul municipiului Timişoara. 

 În prezent Comisia municipală de fond funciar se confruntă cu un deficit de 253 ha teren agricol, atât în cazul reconstituirii dreptului de proprietate privată asupra terenurilor în baza Titlului VI din Legea nr. 247/2005 (deficitul fiind de 190 ha), cât şi în cazul constituirii dreptului de proprietate în baza unor hotărâri judecătoreşti definitive (deficitul fiind de 63 ha). Pentru asigurarea necesarului de teren susmenţionat, Comisia municipală a propus Comisiei judeţene efectuarea demersurilor necesare în vederea predării comisiei municipale a următoarelor suprafeţe:

· ~ 63 ha teren agricol, necesare punerii în posesie a foştilor proprietari, de la Staţiunea Didactică Experimentală Timişoara (din terenurile aflate în administrarea Universităţii de Ştiinţe Agricole şi Medicină Veterinară a Banatului); 

·  60 ha teren agricol -  situat în extravilanul municipiului Timişoara (teren care, potrivit H.G. nr. 1409/06.12.2002 modificată prin H.G. nr. 164/13.02.2003, a trecut din proprietatea privată a statului în proprietatea publică a judeţului Timiş, în vederea amenajării unui deponeu ecologic zonal) pe care  nu s-a realizat „Deponeul ecologic zonal Timişoara”;
· ~ 70 ha teren agricol  - suprafeţe aflate în administrarea A.D.S. Reprezentanţă TIMIŞ;

· diferenţa de ~ 60 ha -  pe raza altor localităţi limitrofe municipiului Timişoara, unde există teren excedentar, respectiv pe raza comunei Sânandrei.

Comisia judeţeană pentru stabilirea dreptului de proprietate privată asupra terenurilor, în urma analizelor efectuate (în cadrul şedinţei de mai sus),  a  specificat  faptul că pentru preluarea terenului în suprafaţă de 60 ha  - pe care nu s-a realizat deponeul ecologic zonal -  se impune înaintarea către Guvernul României a propunerii de emitere a unei hotărâri de Guvern privind trecerea suprafeţei de mai sus din domeniul public al Judeţului Timiş, aflat în administrarea Consiliului Judeţean Timiş, în domeniul privat al statului, în administrarea Agenţiei Domeniilor Statului, pentru a fi transmis în domeniul privat al municipiului Timişoara şi în administrarea Consiliului Local al municipiului Timişoara.


Terenul în suprafaţă de 60 ha este situat în extravilanul municipiului Timişoara şi este compus din următoarele parcele: A. 241 – în suprafaţă de 16,11 ha; A. 256 – 3,96 ha ; F. 254 – 0,30 ha; Pş. 237 - 4,56 ha şi Pş. 246 – 35,07 ha. Terenul de mai sus a fost trecut, potrivit prevederilor Hotărârii de Guvern nr. 164/13. 02.2003 (publicată în Monitorul Oficial al României, Partea I, nr. 149/7.III.2003) din proprietatea privată a statului şi din administrarea Agenţiei Domeniilor Statului în proprietatea publică a judeţului Timiş, în vederea  amenajării unui deponeu ecologic zonal, obiectiv care până în prezent nu s-a realizat.


Având în vedere cele de mai sus, precum şi faptul că în rezerva Comisiei municipale de fond funciar nu mai există teren în vederea punerii în posesie a tuturor persoanelor îndreptăţite în baza Titlului VI din Legea nr. 247/2005 (şi în baza hotărârilor judecătoreşti definitive şi irevocabile), propunem emiterea unei hotărâri de consiliu local privind  înaintarea către  Guvernul României a propunerii de emitere a unei  hotărâri de guvern privind trecerea suprafeţei de 60 ha teren, din domeniul privat al statului şi din administrarea Agenţiei Domeniilor Statului în domeniul privat al municipiului Timişoara şi în administrarea Consiliului Local al municipiului Timişoara


 De acord,


SECRETAR,                                                                          ptr. ŞEF SERVICIU,

        IOAN COJOCARI                                                        GHEORGHE DUMITRESCU

VIZAT SERVICIUL JURIDIC,

          MIRELA  LASUSCHEVICI
